jkorsvik/nowiki_second_scrape_merged huggingface dataset:
Emily Shanks

Emily Shanks, også kjent som Emiliya Yakovlevna Shanks eller Эмилия Яковлевна Шанкс (født 1. august 1857 i Moskva, død 13. januar 1936 i London), var en anglo-russisk kunstmaler.


== Liv og virke ==


=== Bakgrunn ===
Hennes far, James Stewart Shanks, var forretningsmann i Moskva. James ankom Moskva i 1852 der han i partnerskap med svensken Henrik Conrad Bolin etablerte Shanks & Bolin, Magasin Anglais (The English Shop).[1] Forretningen var en finansiell suksess og familien Shanks fikk et komfortabelt liv og døtrene tid og midler til å dyrke bånd med byens intelligentsia.
Emily var søster av billedkunstneren Mary Shanks og Louise Maude, sistnevnte kjent for sin oversettelse av Tolstojs verker. Emily Shanks var britisk statsborger, men tilbrakte store deler av livet i Russland.


=== Malerinne ===
Hun reiste for å studere ved Moskvas skole i maling, billedhogging og arkitektur. Hun ble første kvinne med fullt medlemskap i Peredvizjniki, en samling russiske realist-malere som i protest mot akademiske restriksjoner dannet et kunstnerkooperativ som drev vandreutstillinger.
Ved utbruddet av første verdenskrig flyttet familien til London. Deres forretning og eiendommer i Russland gikk tapt for dem under oktoberrevolusjonen. 
Malerier utført av Shanks var med på London Royal Academy of Arts' sommerutstillinger både i 1916 og 1918. I denne perioden bodde hun i nærheten av Holland Park.
Hun ble registrert som død i Kensington i begynnelsen av 1936.


== Verk ==
Employing a Governess Tyumen Museum, Russland
The Girl, privat eie
The Lesson (1887), privat eie
The Ink Blot (c1893)
Scene in a Russian Hospital: The Ear Inspection, Chelmsford Museum, England
Work in the Syzransky Museum, Samara
Double Portrait of Aylmer Maude and Stella Meldrum, privat eie
A Bit of Moscow (utstilt Royal Academy 1916)
Peaceful Moscow (utstilt Royal Academy 1918)
Moscow rooftops, privat eie
The Kremlin Gold Room, privat eie


== Se også ==
Peredvizjniki


== Referanser ==


== Kilder ==
Russian Art Union website
Shanks russiske navn Yakovlevna eller Jakovlevna er en patronymikon av hennes fars navn, James.


== Eksterne lenker ==
(en) Emily Shanks – kategori av bilder, video eller lyd på Commons 
Society of Traveling Exhibitions
The Immortal Itinerants
Peredvizhniki
Alliance française

Alliance française (etablert 21. juli 1883 i Paris) arbeider for å fremme fransk kultur utenfor Frankrike.  I startet var Louis Pasteur, Ferdinand de Lesseps og Jules Verne med.
I dag lærer nær fem hundre tusen personer om fransk språk ved nær 1100 læresteder i over 130 land.  Til Norge kom Alliance française i 1896., med kontorer  i Oslo, Trondheim, Tønsberg, Skien, Stavanger og ved Torget i Bergen.Sammen med tilsvarende kulturinstitutt for andre språk – Goethe-Institut, Instituto Camões, Instituto Cervantes, Società Dante Alighieri og British Council – mottok instituttet i 2005 Fyrstinnen av Asturias' pris for kommunikasjon og humaniora.


== Referanser ==


== Eksterne lenker ==
(es) Offisielt nettsted 
(en) Offisielt nettsted 
(en) Alliance Française – kategori av bilder, video eller lyd på Commons
Målfrid

Målfrid er et kvinnenavn dannet av norrøne mál, «tale, mål», og fríðr, «vakker». Målfrid har norsk navnedag og Málfríð har færøysk navnedag 6. oktober.


== Utbredelse ==
Målfrid er kjent brukt i norske middelalderballader, blant annet i «Haugebonden» og «Far og dotter».Tabellen nedenfor gir en detaljert oversikt over populariteten til kvinnenavnet Målfrid  i noen av de landene hvor statistikk er tilgjengelig.


== Kjente personer med navnet ==
Personene i listen er ordnet kronologisk etter fødselsår.

Målfrid Grude Flekkøy (f. 1936), norsk psykolog og tidligere barneombud
Målfrid Persson (f 1954), norsk keramiker
Malfridur Adalsteinsdottir (f. 1960), islandsk bildekunstner
Målfrid J. Frahm Jensen (f. 1963), norsk forfatter
Maalfrid Brath, (f 1965), norsk forretningskvinne
Målfrid Råheim, norsk fysioterapeut og dr. philos


== Referanser ==


== Eksterne lenker ==

(en) Behind the Name: Målfrid
(en) Think Baby Names: Målfrid
Valladolid (provins)

Valladolid er en provins nordvest i Spania, sentralt i den autonome regionen Castilla y León. Den grenser til provinsene Palencia, Zamora, León, Burgos, Segovia  og Salamanca. Den dekker et område på 8 110 km². 
Provinsen har rundt 720 000 innbyggere og nesten to tredjedeler av disse bor i provinshovedstaden Valladolid, som òg er regionshovedstad i den autonome regionen. Det er 225 kommuner i provinsen, men en tredjedel av disse har færre enn 1000 innbyggere. 


== Referanser ==


== Eksterne lenker ==
Offisielt nettsted 
(en) Province of Valladolid – kategori av bilder, video eller lyd på Commons 
(en) Valladolid (Provincia) – galleri av bilder, video eller lyd på Commons
Marstein stasjon

Marstein stasjon er en nedlagt jernbanestasjon på Raumabanen ved bygda Marstein i Rauma kommune i Møre og Romsdal. Stasjonen ble opprettet den 30. november 1924 til den offisielle åpningen av Raumabanen som en stasjon betjent for ekspedering av tog, reisende og gods. I januar 1938 fikk Marstein status som stoppested betjent kun for reisende og gods, og i januar 1964 ble Marstein gjort om til holdeplass. Fra og med mai 1988 var Marstein en holdeplass uten persontrafikk, og i mai 1990 ble den offisielt nedlagt. Utover 1990-tallet ble Marstein igjen definert som stasjon, men med togekspeditør og uten at den fikk noen persontrafikk. Per 2010 blir den drevet som kryssningsstasjon med to spor på 314 m lengde.Fra og med 29. mai 2012 er Marstein stasjon igjen fast betjent av togekspeditør for kryssing og for å korte ned blokkstrekningen mellom Åndalsnes og Bjorli.


== Stasjonsmestre ==
1924–1928: Kristian August Steen
1928–1930: Paul Larsen
1930–1934: Mauritz Svendsen
1934–1936: Arvid Syversen
1936–1938: Tore J. Moen
1938–1956: Berit Uhlen
1956–1963: Haldis Rolstad
1963: Jenny Borghild Grøtta


== Referanser ==


== Litteratur ==
Thor Bjerke og Finn Holom (2004). Banedata 2004. Hamar/Oslo: Norsk Jernbaneklubb/Norsk Jernbanemuseum. s. 96–97. ISBN 82-90286-28-7. 
Andreas Normann (1994). Raumabana. Åndalsnes: Rauma kulturstyre. s. 54–55. ISBN 82-91317-01-1. 
Aasmund Dahl, red. (1988). Bygningsregistrering: Hamar distrikt: Raumabanen. NSB Arkitektkontoret. s. 106–111. 


== Eksterne lenker ==
(no) Marstein stasjon i Norsk Jernbaneklubbs stasjonsdatabase
(no) Norsk Jernbaneklubbs stasjonsdatabase: Raumabanen
«Marstein stasjon». Kulturminnesøk. Riksantikvaren – Direktoratet for kulturminneforvaltning.
Valencia (provins)

Valencia er en provins øst i Spania, sentralt i den autonome regionen Valencia. Den grenser til provinsene Alicante, Albacete, Cuenca, Teruel, Castellón og til Middelhavet. Provinsen dekker et område på 10 763 km². 

Deler av provinsen, Rincón de Ademuz, er en eksklave mellom provinsene Cuenca og Teruel.
Provinsen hadde 2 543 315 innbyggere i 2015, og en tredjedel bor i provinshovedstaden Valencia, som også er regionhovedstad. Det er 265 kommuner i provinsen.


== Referanser ==
Treeddik

Treeddik, acetum pyrolignosum, eddiksyre fremstilt ved tredestillasjon, går også under betegnelsen røyksyre eller røykaroma.
Treediik brukes blant annet til næringsmiddel (kjøtt og fisk) som en etterligning av virkelig røyking, idet den farge og smak som røykingen gir, blir søkt frembrakt ved behandling med treeddik og fargestoffer.
Teruel (provins)

Teruel er en provins nordøst i Spania,  i den autonome regionen Aragón. Den grenser til provinsene Tarragona, Castellón, Valencia, Cuenca, Guadalajara og Zaragoza.
Provinshovedstaden er Teruel. Provinsen har et areal på 14 804 km² og nærmere 150 000 innbyggere. Det er 236 kommuner i provinsen, men mer enn halvparten av dem har mindre enn 200 innbyggere.
Soria (provins)

Soria er en provins øst i Spania, sentralt i den autonome regionen Castilla y León. Den grenser til provinsene Zaragoza, Guadalajara, Segovia og Burgos, samt La Rioja. Provinsen dekker et område på 10 303 km². 
Soria er den minst befolkede av de spanske provinsene med opp under 100 000 innbyggere og bare rundt 9 innbyggere per kilometer, noe som faktisk er noe av det laveste i EU. Om lag 40 % av innbyggerne bor i provinshovedstaden Soria. Det er 183 kommuner i Soria, men nesten halvparten av dem har mindre enn 100 innbyggere og bare 12 av dem har mer enn 1000 innbyggere. 


== Eksterne lenker ==
Offisielt nettsted 
(en) Province of Soria – kategori av bilder, video eller lyd på Commons 
(en) Provincia de Soria – galleri av bilder, video eller lyd på Commons
Segovia (provins)

Segovia er en provins nord i Spania, sør i den autonome regionen Castilla y León. Den grenser til provinsene Burgos, Soria, Guadalajara, Ávila, Valladolid og regionen Madrid. Den dekker et område på 6 796 km². 
Provinsen har omkring 165 000 innbyggere og en tredjedel av disse bor i provinshovedstaden Segovia. Av 209 kommuner i provinsen har mer enn halvparten av landsbyene under 200 innbyggere.


== Referanser ==


== Eksterne lenker ==
Offisielt nettsted 
(en) Province of Segovia – kategori av bilder, video eller lyd på Commons
Palestinas riksvåpen

Palestinas riksvåpen er våpenet til Den palestinske selvstyremyndigheten. Våpenet viser det arabiske symbolet Saladins ørn som på brystet bærer et skjold. Fargene i skjoldet bygger på de felles pan-arabiske fargene som også er i Palestinas flagg. Ørnen sitter på en navneplate med teksten السلطة الفلسطينية, arabisk: «Den palestinske selvstyremyndigheten».
Saladins ørn inngår i riksvåpenet til flere arabiske land, bl.a. Egypt og Irak.
Pontevedra (provins)

Pontevedra er en provins på kysten av Atlanterhavet nordvest i Spania, sørvest i den autonome regionen Galicia. Den grenser til provinsene La Coruña, Lugo og Ourense og til Portugal.
Provinsen har opp under en million innbyggere. Om lag 9 % av disse bor i provinshovedstaden Pontevedra, som ikke er den største byen. Den største byen er Vigo med om lag 290 000 innbyggere. Provinsen har totalt 62 kommuner, og dekker et område på 4 495 km².


== Referanser ==


== Eksterne lenker ==
(es) Offisielt nettsted 
(gl) Offisielt nettsted 
(en) Province of Pontevedra – kategori av bilder, video eller lyd på Commons
Palencia (provins)

Palencia er en provins øst i Spania, sentralt i den autonome regionen Castilla y León. Den grenser til provinsene León, Burgos, Valladolid og til Cantabria.
Provinsen har omkring 175 000 innbyggere og nesten halvparten av disse bor i provinshovedstaden Palencia. Det er 191 kommuner i provinsen, men mer enn halvparten av landsbyene har færre enn 200 innbyggere. Palencia dekker et område på 8 052 km².


== Referanser ==


== Eksterne lenker ==
Offisielt nettsted 
(en) Province of Palencia – kategori av bilder, video eller lyd på Commons
Pavel Tretjakov

Pavel Mikhajlovitsj Tretjakov (Павел Михайлович Третьяков; født 15. desemberjul./ 27. desember 1832greg., død 4. desemberjul./ 16. desember 1898greg.) var en russisk forretningsmann, kunstsamler og mesén. Han er mest kjent for opprettelsen av Tretjakovgalleriet.
Tretjakov begynte å samle på kunst allerede som 24-åring (1856). Han kjøpte inn en del hollandsk kunst, men først og fremst arbeider av russiske kunstnere som Vasilij Perov, Ivan Kramskoj, Ilja Repin, Vasilij Surikov og Isaak Levitan. Hensikten med innkjøpene var i første rekke å opprette en samling som kunne danne grunnlaget for senere vekst til et museum med nasjonal kunst. 
Han knyttet etter hvert sterke bånd til mange av kunstnerne i Peredvizjniki-bevegelsen og bisto dem både med råd og
direkte pengehjelp.
I 1892 skjenket Tretjakov sin da allerede berømte samling til den russiske nasjon og i august året etter var det offisiell åpning av museet. Med nærmere 140 000 verker er det i dag – ved siden av Eremitasjen i St. Petersburg – verdens største samling av russisk kunst.
Tretjakov, sammen med sine brødre Pavel og Sergej, er også kjent for å ha startet en skole for døvstumme i Moskva.  
Han drev utstrakt veldedighet. 


== Referanser ==


== Eksterne lenker ==
Russian Paintings Gallery
Quaker Peace & Social Witness

Quaker Peace & Social Witness  (tidligere Friends Service Council, Vennenes Hjelperåd) er en hjelpeorganisasjon som ble stiftet i 1927 i Storbritannia, med utspring i det kristne kirkesamfunnet Vennenes samfunn («Kvekerne»).Organisasjonen fikk Nobels fredspris i 1947 sammen med søsterorganisasjonen American Friends Service Committee i USA, på vegne av Kvekerne.De hadde som oppgave å hjelpe fattige og syke, nedkjempe slaveriet og at kvinnene skulle få flere rettigheter. Under andre verdenskrig opprettet de sykehus for militært personell som ble skadd i krigshandlinger.


== Se også ==
Vennenes samfunn
Kvekerhjelp


== Referanser ==


== Eksterne lenker ==
Offisielt nettsted 
(en) Friends' Foreign Mission Association – kategori av bilder, video eller lyd på Commons
Lugo (provins)

Lugo er en provins nordvest i Spania og nordøst i den autonome regionen Galicia. Den grenser til provinsene Ourense, Pontevedra, La Coruña, León, Asturias og i nord til Biscayabukta.
Provinshovedstaden er Lugo som har omtrent 1/4 av innbyggerne på i alt rundt 355 000. 
Provinsen har 67 kommuner og dekker et område på 9 856 km². 


== Referanser ==


== Eksterne lenker ==
Offisielt nettsted 
(en) Province of Lugo – kategori av bilder, video eller lyd på Commons
León (provins)

León (leonesisk: Llión) er en provins nordvest i Spania, i den nordvestlige delen av den autonome regionen Castilla y León. Den grenser til provinsene Lugo, Orense, Zamora, Valladolid, Palencia, Cantabria og Asturias. León har et areal på 15 570 km² og er dermed blant de større provinsene i Spania. 
Det bor om lag en halv million mennesker i provinsen og en fjerdedel av disse bor i provinshovedstaden León. 


== Referanser ==


== Eksterne lenker ==
Offisielt nettsted 
(en) Province of León – kategori av bilder, video eller lyd på Commons
Jaén (provins)

Jaén er en provins sør i Spania, øst i den autonome regionen Andalucía. Den grenser til provinsene Ciudad Real, Albacete, Granada og Córdoba. Provinshovedstaden er Jaén.
Provinsen har et areal på 13 489 km² og nærmere 670 000 innbyggere. En sjettedel av disse bor i hovedstaden. Provinsen har 97 kommuner. 


== Eksterne lenker ==
Offisielt nettsted 
(en) Province of Jaén – kategori av bilder, video eller lyd på Commons
Møyfrid

Møyfrid er et kvinnenavn dannet av norrøne mey, «jente, jomfru», og fríðr, «vakker». Møyfrid har norsk navnedag 6. oktober.


== Utbredelse ==
Tabellen nedenfor gir en detaljert oversikt over populariteten til kvinnenavnet Møyfrid  i noen av de landene hvor statistikk er tilgjengelig.


== Referanser ==


== Eksterne lenker ==

(en) Behind the Name: Møyfrid
(en) Think Baby Names: Møyfrid
Schizodactylidae

Schizodactylidae er en gruppe av rettvinger og tilhører en familiegruppe blant  vortebitere og sirisser.  Det er en liten familie med arter i det sørlige Afrika og deler av Asia.


== Utseende ==
Denne familien kjennes først og fremst på at føttene har lange lobe- eller fingeraktige utvekster til sidene. Det finnes både fullt vingede og vingeløse arter. Hannens kjønnsorganer kan ha merkelige, krumme, fingeraktige utskudd. Antennene er tynne og lengre enn kroppen.


== Levevis ==
Schizodactylidae finnes hovedsakelig på tørre, sandete steder, blant annet i ørkener.
De fleste av medlemmene i gruppen er rovdyr, men noen er planteetere og én slekt kan gjøre litt skade på dyrkede vekster. De utvidete føttene gjør at de går lett på løs sand.


== Utbredelse ==
Schizodactylidae finnes i det sørlige Afrika, deler av Sørvest-Asia, India og Burma.


== Systematisk inndeling ==

vingede insekter (Pterygota)
Neoptera («nyvinger»)
Orthopteroida  («gresshoppelignende insekter»)
Orden rettvinger (Orthoptera)
Underorden vortebitere og sirisser  (Ensifera)
Overfamilie Gryllacridoidea
Familie Schizodactylidae
Slekten Comicus Brunner von Wattenwyl, 1888 – 8 arter, sørlige Afrika
Comicus arenarius Ramme, 1931
Comicus cabonegrus Irish, 1986
Comicus calaharicus Irish, 1986
Comicus calcaris Irish, 1986
Comicus campestris Irish, 1986
Comicus capensis Brunner von Wattenwyl, 1888
Comicus carnalli Irish, 1995
Comicus cavillosus Irish, 1986
Slekten Schizodactylus Brullé, 1835 – 7 arter, Asia
Schizodactylus brevinotus Ingrisch, 2002
Schizodactylus burmanus Uvarov, 1935
Schizodactylus hesperus Bei-Bienko, 1967
Schizodactylus inexpectatus (Werner, 1901)
Schizodactylus minor Ander, 1938
Schizodactylus monstrosus (Drury, 1773)
Schizodactylus tuberculatus Ander, 1938


== Kilder ==
Sømme, Laurits 2001. Insekter. (Original: McGavin, George C. 2000. Insects, spiders and other terrestical arthropods.) N. W. Damm & Søn AS. ISBN 82-512-0601-4
Liste over artene, fra Orthoptera Species File Online


== Eksterne lenker ==
(en) Schizodactylidae i Encyclopedia of Life 
(en) Schizodactylidae i Global Biodiversity Information Facility 
(en) Schizodactylidae hos Fossilworks 
(en) Schizodactylidae hos ITIS 
(en) Schizodactylidae hos NCBI 
(en) Kategori:Schizodactylidae – bilder, video eller lyd på Wikimedia Commons 
Schizodactylidae – detaljert informasjon på Wikispecies 
Norsk Entomologisk forening
I Can Help

«I Can Help» er en amerikansk sang skrevet og fremført av Billy Swan.Den ble utgitt på single for Monument Records i september 1974. Produsenter var Chip Young og Billy Swan.
Sangen ble en stor crossover-slager og nådde førsteplassen på Billboard Hot 100-singlelisten og Hot Country Singles-listen senere samme høst.
Selv om Swan hadde andre singler på Hot 100- og countrylistene, blir «I Can Help» generelt betraktet som han eneste store singleutgivelse.
Swan, senere medlem av bandet Black Tie, har imidlertid hatt suksess som låtskriver for andre artister samt som studiomusiker.


== Sanghistorie ==
På slutten av sangen høres lyden av applaus fra en liten gruppe mennesker. Under andre opptak av sangen vandret en liten hund inn i innspillingsboden og begynte å knurre og nappe på Swans bukser, mens han spilte og sang. Sessionen gikk så bra at Swan nektet å stoppe. Etter at sangen var fullført, applauderte menneskene i boden over at Swan klarte å fullføre.To versjoner av sangen eksisterer:

Singlen fades ut etter at den tidligere nevnte applausen begynner.I albumversjonen fortsetter applausen idet den siste tonen blir holdt i flere sekunder. Sangen ender med en gjentakelse av den siste musikalske broen samt mer applaus.


== Coverversjoner ==
Elvis Presley spilte inn sin versjon i RCA Studio C, Hollywood, 10. mars 1975. Sangen ble utgitt på LP-platen Today (RCA APL 1039) i mai 1975. Produsent var Felton Jarvis.Elvis gav Swan sokkene han hadde på seg under innspillingen av sin versjon av «I Can Help». Swan arbeidet på Graceland i midten av 1970-årene som portvakt. Han har fremdeles sokkene.

Loretta Lynn spilte inn en coverversjon på plate i 1975.
En coverversjon ble spilt inn av Aaron Tippin og utgitt hans album Tool Box (1995). En coverversjon med Steve Kolander ble utgitt på hans album Pieces of a Puzzle (1995).
Ringo Starr spilte også inn en versjon av sangen under sine Memphis-sessions i 1987. Memphis-albumet er fortsatt ikke utgitt.


== Norsk versjon ==
Trond Ingebrigtsen har skrevet en norsk tekst. Den norske tittelen er «Jeg kan hjelpe». 


=== Innspilling ===
Nordre Sving. Utgitt på LP-platen Go'biter (Tambourine TAM 1002) i 1975.


== Listeplasseringer ==

«I Can Help» sertifiserte til gull for salg av 500.000 solgte eksemplarer av Recording Industry Association of America.


== Referanser ==
Jakt og fiske i Alaska

Jakt og fiske i Alaska regnes som eksklusivt, men blir stadig mer vanlig også for nordmenn.
Jakt omfatter brunbjørn, moose (elg) og caribou (rein). Fjellgeit er også attraktiv. Mange av artene det jaktes på, er blant verdens største dyr. Ifølge Boone and Crockett Club har Alaska historisk rekordfangster av brunbjørn, moose og caribou. Jegere kan kjøpe jaktlisens og jaktkort. De vanligste våpen er rifle, stor pistol og bue.
Fiske er vanlig i Alaska. Laksefiske Arkivert 2. januar 2010 hos Wayback Machine. og halibutfiske.  er mest vanlig i tillegg til saltvannsfiske, fluefiske og isfiske. Fiskere kan fange: Laks, Ørret, Northern Pike, Arktisk Char, Dolly Varden og Grayling. Fiskekort er nødvendig i Alaska.


== Referanser ==
Gai Assulin

Gai Yigaal Assulin ofte bare kalt Gai (hebraisk: גיא אסולין; født 9. april 1991 i Israel) er en fotballspiller som spiller for den spanske klubben RCD Mallorca. Assulin kom til Manchester City FC i januar 2011 etter å ha spilt i FC Barcelona. Hos Barcelona spilte han venstreving.
Gai kan spille på begge kantene på midtbanen, men kan også spille hengende spiss.


== Israel ==
Gai har utallige ganger blitt kalt opp til Israels landslag. Sist dette var tilfelle var i 2008, da Israel og Chile møttes til vennskapskamp. Han erstattet Yossi Benayoun etter 78 minutter.


== Eksterne lenker ==
(en) Gai Assulin – Transfermarkt 
(en) Gai Assulin – national-football-teams.com 
(en) Gai Assulin – WorldFootball.net 
(en) Gai Assulin – Soccerbase.com 
(en) Gai Assulin – FootballDatabase.eu 
(en) Gai Assulin – Soccerway 
(en) Gai Assulin – EU-Football.info 
(en) Gai Assulin – Israels fotballforbund 
(en) Gai Assulin – FBref
Lappee

Lappee (tidligere: Lappvesi) er en tidligere kommune i landskapet Södra Karelen i Finland. Kommunen hadde 11 745 innbyggere og et areal på 574 km² i 1963. Lappee var en finskspråklig kommune som grenset til kommunene Villmanstrand, Ylämaa, Luumäki, Lemi, Taipalsaari, Joutseno og Nuijamaa. Den hadde også grense mot Russland.
Ved krigsavslutningen i 1944 ble 8,3 km² av kommunen avstått til Russland. 
Den 1. januar 1967 ble kommunene Lappee og Lauritsala slått sammen med byen Villmanstrand.
Nina Zanjani

Nina Zanjani (født 1. september 1981 i Teheran) er en svensk skuespiller. Hun gikk ut fra Teaterhögskolan i Stockholm 2007 og var elev på Stockholms Elementära Teaterskola i 2001–2002. Hun medvirket i Dramatens oppsetninger av Festen og Woyzeck, og spilte Josie i Backateaterns oppsetning av Rona Munros Järn i 2005.Zanjani spilte en av hovedrollene i Helena Bergströms regidebut, Se upp for dårene, som datteren Yasmin. I november 2007 hadde teaterstykket Don Carlos premiere på Göteborgs stadsteater, der Zanjani spilte dronning Elisabeth. Hun medvirket også i Night Rider av Björn Runge på samme teater og i Nathan den vise på Stockholm Stadsteater. Hun spilte også i Wallander og i SVTs dramatisering om Selma Lagerlöf, som ble sendt i Sverige den 26. og 27. desember 2008.


== Filmografi (utvalg) ==


== Referanser ==


== Eksterne lenker ==
Offisielt nettsted 
(en) Nina Zanjani – kategori av bilder, video eller lyd på Commons 
(en) Nina Zanjani på Internet Movie Database 
(sv) Nina Zanjani i Svensk Filmdatabas 
(fr) Nina Zanjani på Allociné 
(en) Nina Zanjani på AllMovie 
(en) Nina Zanjani hos The Movie Database
Huesca

Huesca (aragonesisk Uesca, Katalansk Osca) er en by i Aragón, i nordøstre Spania. Huesca er hovedstaden i provinsen  Huesca.


== Referanser ==


== Eksterne lenker ==
Offisielt nettsted 
(en) Huesca – kategori av bilder, video eller lyd på Commons 
(en) Huesca – galleri av bilder, video eller lyd på Commons
Yehuda Bauer

Yehuda Bauer (født 1926 i Praha) er en israelsk historiker med holocaust, folkemord og antisemittisme som spesialfelt. Han er professor emeritus i holocauststudier ved Det hebraiske universitetet i Jerusalem. 


== Virke ==

Bauer ble i 1996 direktør for International Institute for Holocaust Research, der han fortsatt er akademisk rådgiver. Han har vært tilknyttet Task Force for International Cooperation on Holocaust Education, Remembrance, and Research som rådgiver og er også rådgiver for Yad Vashem, minnesmerket over de som ble drept i holocaust.Bauer ble 19. juni 2009 utnevnt til kommandør  av Den Kongelige Norske Fortjenstorden «for hans humanitære virke og arbeid mot rasisme og folkemord.»


== Referanser ==


== Eksterne lenker ==
«Intellektuelle antisemitter», intervju med Christiane Jordheim Larsen i Klassekampen, 26. august 2006.